

**SWYDD DDISGRIFIAD A MANYLEB PERSON**

Y SWYDD: Hyfforddwr Dysgu a Sgiliau - tymor penodol tan 31/7/2022

LLEOLIAD: Safleoedd Canol y Ddinas yn bennaf, ond gallai gynnwys teithio i holl safleoedd y Coleg ar draws Caerdydd a'r Fro

YN ADRODD I: Goruchwyliwr yr Hyfforddwyr Dysgu / Arweinydd Tîm Hyfforddwyr Dysgu

CYFLOG: £21,925 - £23,797 pro rata (30 awr yr wythnos, yn gweithio 38 wythnos o’r dechrau)

**1. CYFRIFOLDEBAU ALLWEDDOL**

* Helpu i wireddu gweledigaeth, cenhadaeth a chynlluniau'r Coleg yn llwyddiannus wrth gyflwyno Coleg newydd sy'n bodloni ei ddisgwyliadau a'i ddyheadau.
* Gweithio fel rhan o dimau sy'n perfformio'n dda, a chyfrannu atynt.
* Cynorthwyo gyda'r gwaith o ddatblygu'n rhagweithiol a darparu gwasanaethau i'r safonau gorau posib.
* Cyfrannu'n gadarnhaol at y gwaith o weithredu a monitro gweledigaeth, cenhadaeth, gwerthoedd a Chynllun Gweithredol y Coleg.
* Hyrwyddo newid, cyfathrebu, gwella'n barhaus a grymuso, gan sicrhau bod cydweithwyr wedi'u cymell, yn deyrngar ac yn gefnogol.
* Bod yn rhan o'r gwaith o adolygu, gwella ac optimeiddio effeithiolrwydd ac effeithlonrwydd eich prosesau adrannol yn barhaus.

**ROLAU ALLWEDDOL**

**Rolau Penodol**

Darparu cymorth (yn y dosbarth, sesiynau astudio preifat uniongyrchol ac mewn Canolfannau Sgiliau) i fyfyrwyr/staff sydd ag anghenion sgiliau sylfaenol mewn llythrennedd a/neu rifedd, yn ogystal â chynnig cymorth gyda TG, sgiliau astudio a Saesneg academaidd (ar bob lefel, o gyn-mynediad i Addysg Uwch (AU) a phroffesiynol).

Cynnig cefnogaeth, arweiniad a gwasanaeth cyfeirio yn fewnol ac yn allanol, er mwyn galluogi'r dysgwr i aros yn y coleg, gwneud cynnydd a chwblhau ei daith trwy'r coleg a symud ymlaen ohono. Cefnogi’r cwricwlwm o ran adnabod, olrhain a monitro dysgwyr sydd ‘mewn perygl’ o adael y coleg.

1. **Prif ddyletswyddau a chyfrifoldebau**

* Bod yn hyfforddwr dysgwr - cynnig lefelau priodol o gymorth ac arweiniad i fyfyrwyr i’w helpu i ddeall eu harddulliau dysgu, gwneud y mwyaf o brosesau hyfforddi i alluogi’r dysgwyr i ddysgu’n fwy effeithiol;
* Gweithio gyda staff addysgu i wneud y mwyaf o allu’r myfyriwr i ddysgu a helpu eu cymhelliant i aros mewn addysg, a chyflawni cymwysterau mewn meysydd academaidd a/neu alwedigaethol.
* Cydweithio â staff addysgu i adnabod rhesymau dros dangyflawni ymhlith myfyrwyr a gweithredu amrywiaeth o adnoddau megis atgyfeirio, gwaith un i un a grŵp, gosod targedau heriol o fewn Cynlluniau Dysgu Unigol (CDU) a rhoi hwb i gymhelliant a hyder dysgwyr.
* Gweithio gyda staff addysgu i sicrhau bod y myfyrwyr hynny sydd ‘mewn perygl’ o adael y coleg yn cael sesiynau hyfforddi;
* Darparu cymorth (yn y dosbarth, astudiaeth breifat uniongyrchol, apwyntiadau a chymorth galw-i-mewn mewn Canolfannau Sgiliau) i fyfyrwyr/staff sydd ag anghenion sgiliau mewn llythrennedd a/neu rifedd, yn ogystal â chynnig cymorth gyda TG, sgiliau astudio a Saesneg academaidd (ar bob lefel, o gyn-mynediad i Addysg Uwch (AU) a phroffesiynol);
* Ymgymryd â gwaith cynllunio, trefnu a gweinyddol sy’n gysylltiedig â’r uchod;
* Darparu asesiadau sgrinio a dechreuol i fyfyrwyr sy’n defnyddio Pecyn Cymorth Sgiliau Hanfodol Cymru (WEST), yn cynnwys bod yn rhan o’r broses asesu, cyfweld a chynefino, casglu canlyniadau a’u trosglwyddo i staff perthnasol yn ôl cyfarwyddyd y Goruchwyliwr Hyfforddwyr Dysgu ac Arweinydd y Tîm Hyfforddwyr Dysgu;
* Cynorthwyo staff addysgu i ddefnyddio Pecyn Cymorth Sgiliau Hanfodol Cymru (WEST) i sicrhau bod asesiadau dechreuol yn cael eu cwblhau, a bod sgiliau dysgwyr yn datblygu;
* Cefnogi a monitro cynnydd myfyrwyr WEST, yn cynnwys ymgymryd â chyfrifoldebau gweinyddol, gwneud adroddiadau a throsglwyddo gwybodaeth i staff perthnasol fel y cynghorwyd gan y Goruchwyliwr Hyfforddwyr Dysgu;
* Llunio cynllun dysgu unigol (CDU) ar gyfer myfyriwr, ac ychwanegu cofnodion ar eu eCDU bugeiliol gyda Thiwtoriaid Sgiliau Hanfodol a Thiwtoriaid Cwrs y myfyriwr, fel sy’n berthnasol;
* Monitro, olrhain a chofnodi cynnydd yn erbyn CDU a gweithio gyda staff perthnasol;
* Cynnig cymorth i fyfyrwyr gydag ysgrifennu datganiad personol UCAS a sgiliau astudio, yn cynnwys Ysgrifennu Academaidd, Sgiliau Cyflwyno, Rheoli Amser, Llên-ladrad a Chyfeirnodi;
* Cynhyrchu adnoddau i’w defnyddio gyda myfyrwyr ac i wella’r Ganolfan Dysgu a Sgiliau - mae hyn yn cynnwys datblygu tudalennau Dysgu a Sgiliau Moodle a’r cyfryngau cymdeithasol;
* Sefydlu cysylltiadau cadarnhaol gyda myfyrwyr, blaenoriaethu anghenion dysgu unigol er mwyn eu harwain a’u cefnogi drwy gydol y broses o gwblhau eu llwybr dysgu dewisol yn llwyddiannus;
* Defnyddio gweithdrefnau monitro a gwerthuso priodol;
* Hyrwyddo’r gwasanaethau cymorth a gynigir gan y Ganolfan Dysgu a Sgiliau i staff a myfyrwyr;
* Hyrwyddo ymddygiad cadarnhaol a sicrhau amgylchedd cynnes, cyfeillgar a diogel ledled y Coleg sy’n cyd-fynd ag egwyddorion Dulliau Adferol;
* Cefnogi CAVC gyda’r Agenda Sgiliau fel y nodwyd gan Lywodraeth Cymru ac Estyn;
* Bod yn rhan o dîm y Ganolfan Dysgu a Sgiliau, cefnogi dyletswyddau llyfrgell lle fo’n ofynnol, yn cynnwys cefnogi gweithgareddau datblygu darllen;
* Gweithio gyda'r nos ac ar benwythnosau fel sy'n ofynnol.

Efallai y bydd angen gweithio yn unrhyw rai o’r Canolfannau Dysgu a Sgiliau fel rhan o’r swydd hon.

1. **Rolau Cyffredinol**

* Cynrychioli'r Coleg gydag asiantaethau allanol fel sy'n ofynnol i gyflawni eich dyletswyddau neu yn ôl cyfarwyddyd eich Rheolwr Llinell.
* Cyflawni targedau dangosyddion perfformiad allweddol cytunedig ar draws pob maes cyfrifoldeb.
* Cydymffurfio â pholisïau'r Coleg, yn enwedig y rheiny sy’n ymwneud â chydraddoldeb ac amrywiaeth.
* Cydymffurfio ag Iechyd a Diogelwch a mesurau diogelwch yn unol â gofynion statudol a gofynion y Coleg.
* Bod yn fodel rôl gan gefnogi gwerthoedd a rheolaeth gorfforaethol y Coleg.
* Datblygu eich hun yn weithredol drwy weithgareddau hyfforddiant a datblygiad staff ac adolygu eich perfformiad eich hun a pherfformiad y rheiny sy'n atebol i chi.
* Ymgymryd ag unrhyw ddyletswyddau eraill sy'n gyson â chyfrifoldebau a dyletswyddau'r swydd, yn ôl cyfarwyddyd eich Rheolwr Llinell.

1. **Amcanion y Swydd**

**Ansawdd:** Gwella canlyniadau i ddysgwyr o ran:

• Recriwtio;

• Presenoldeb;

• Llwyddiant;

• Cyflogadwyedd;

• Dilyniant.

Darparu lefelau uchel o wasanaeth cwsmer i'r holl randdeiliaid

**Effeithlonrwydd:** Darparu arbedion effeithlonrwydd i gynnal hyfywedd ariannol a chefnogi buddsoddiadau. Lleihau'r ddibyniaeth ar Gyllid Llywodraeth Cymru a sicrhau cyflawniad yn erbyn targedau cyllid.

**Twf:** Darparu twf mewn meysydd blaenoriaeth allweddol.

1. **Dangosyddion Perfformiad Allweddol Adran**

* 100% o ddysgwyr cymwys i wneud Asesiad Dechreuol o fewn 4 wythnos ar ôl dechrau eu cwrs
* Boddhad dysgwyr â gweithdrefnau perthnasol i’r maes hwn, o fewn y chwartel uchaf wrth feincnodi ar draws y sector
* Gwerthuso effeithiolrwydd cymorth drwy gynydd mewn cyrhaeddiad dysgwyr perthnasol
* Dangos y pellter a deithiwyd ym Mhecyn Cymorth Sgiliau Hanfodol Cymru. Gweithredu 70% fel meincnod.
* Cyfrannu at darged cynhyrchu incwm yr Adran a’r Coleg, fel y gosodwyd gan Ddeon Taith y Dysgwr

**EIN BLAENORIAETHAU**

**Blaenoriaeth 1: Ansawdd**

Bydd Coleg Caerdydd a'r Fro yn darparu hyfforddiant addysg sy'n flaenllaw yn y sector.  Byddwn yn helpu i ddatblygu gwybodaeth a sgiliau trwy dechnegau a hyfforddiant arloesol rhagorol, datblygu cyfleusterau sy'n flaenllaw yn y sector a darparu profiad cwsmer rhagorol.

Byddwn yn gweithio mewn cyd-destun gwelliant parhaus, gan ymdrechu i wella ansawdd bob agwedd ar y gwasanaeth a gynigiwn.  Byddwn yn mesur llwyddiant trwy gyrhaeddiad rhagorol, dilyniant ystyrlon ac asesu effaith.

Bydd y flaenoriaeth hon yn cael ei monitro trwy strategaethau sicrhau ansawdd trwyadl, gan gynnwys arsylwi addysgu, dysgu a'r canlyniadau asesu a rhaglen gynhwysfawr o ymgysylltiad dysgwyr a rhanddeiliaid.

**Blaenoriaeth 2: Effeithlonrwydd**

Bydd ein ffocws ar effeithlonrwydd yn sicrhau y gallwn fanteisio'n llawn ar ein hadnoddau i gynnig y gwasanaeth mwyaf effeithiol, effeithlon a chynaliadwy i unigolion a chymunedau.  Bydd yr ymrwymiad hwn yn golygu y byddwn yn rheoli'r holl adnoddau a gweithgareddau mewn modd sy'n gwarantu darpariaeth ragorol sy'n flaenllaw yn y sector a gwasanaeth sy'n darparu'r gwerth gorau am arian, yn lleihau ein heffaith ar yr amgylchedd ac yn parhau'n ddichonadwy a chynaliadwy.

Byddwn yn gweithio ar y cyd â rhwydwaith eang o bartneriaid, gan gydnabod manteision cydweithio a gweithio mewn partneriaeth.

**Blaenoriaeth 3: Twf**

Mae gan Coleg Caerdydd a'r Fro weledigaeth uchelgeisiol i ddatblygu a thyfu ein Coleg.  Byddwn yn gwrando ar gyflogwyr, cymunedau, a blaenoriaethau rhanbarthol a chenedlaethol, gan ddatblygu cynnig eang ac ymatebol sy'n bodloni anghenion ein rhanbarth.  Bydd ein gwaith helaeth â chyflogwyr yn cefnogi busnes a diwydiant yn uniongyrchol, gan greu rhanbarth gyda'r cyfuniad cywir o sgiliau a datblygu diwylliant o arloesedd.

**Ein Gweledigaeth:**  Ysbrydoledig.  Cynhwysol.  Dylanwadol.

**Ein Cenhadaeth:**  Trawsnewid bywydau drwy ddatgloi potensial a datblygu sgiliau.

**YMDDYGIAD A GWERTHOEDD**

Byddwch yn arddangos y gwerthoedd ac ymddygiadau canlynol:

**Ysbrydoledig**

* Dychmygus, creadigol a dyfeisgar
* Gwydn a hyblyg - rydym ni'n croesawu newid
* Cadarnhaol ac ysgogol - rydym ni'n dod â phobl gyda ni.

**Cynhwysol**

* Gonest a dibynadwy - rydym yn gweithio gydag uniondeb
* Arweinwyr mewn cydraddoldeb ac amrywiaeth - rydym yn parchu a dathlu gwahaniaethau unigol ac yn ymfalchïo yn ein hunaniaeth Gymreig
* Rydym yn un tîm - yn gweithio gyda'n gilydd i gyflawni ein gweledigaeth

**Dylanwadol**

* Beiddgar ac uchelgeisiol - entrepreneuraidd yn y ffordd y gweithiwn
* Cyfathrebu, cydweithio a grymuso
* Ymrwymedig ac angerddol - rydym ni'n credu yn yr hyn a wnawn

**MANYLEB PERSON A CHYMWYSEDDAU’R SWYDD**

**Cymwysterau**

* Addysg i o leiaf lefel 3
* Gradd C neu uwch mewn Saesneg a Mathemateg TGAU
* Cymhwyster Ymarferwyr Sgiliau Hanfodol L2 neu L3 (neu gymhwyster Sgiliau Sylfaenol cyfwerth)
* Cymhwyster Paratoi i Addysgu yn y Sector Dysgu Gydol Oes (PTLLS) (neu gyfwerth)
* Cymhwyster Hyfforddwr Dysgu neu brofiad perthnasol
* Cymwysterau ESOL perthnasol (dymunol)

**Profiad Blaenorol a Gwybodaeth am y Swydd**

* Profiad o weithio mewn amgylchedd sy'n canolbwyntio ar y cwsmer
* Profiad o weithio gyda TG
* Profiad o ddarparu cymorth dysgu ychwanegol/cymorth sgiliau sylfaenol i ddysgwyr
* Profiad o annog a chefnogi dysgu
* Profiad o gynnig cymorth a hyfforddiant drwy gyfrwng y Gymraeg - (Cymraeg LASC)
* Profiad o gynnig cymorth a hyfforddiant i fyfyrwyr ESOL - (ESOL LASC)
* Profiad o gynnig cymorth a hyfforddiant i ysgolion a darpariaeth NEET - (Ysgol/NEET LASC)
* Sgiliau rhyngbersonol rhagorol
* Sgiliau trefnu a rheoli amser da
* Sgiliau TG da
* Gallu gweithio’n annibynnol
* Gallu gweithio dan bwysau
* Gallu cynnal cyfrinachedd

**Sgiliau (Cymwyseddau a Gallu)**

* Sgiliau rhyngbersonol rhagorol
* Sgiliau cyfathrebu rhagorol
* Sgiliau trefnu a rheoli amser da
* Sgiliau digidol da, yn cynnwys Microsoft Office a'r cyfryngau cymdeithasol
* Gallu gweithio’n annibynnol a gwneud penderfyniadau fel sy’n ofynnol
* Gallu gweithio dan bwysau
* Gallu cynnal cyfrinachedd
* Hyblyg, ac yn ymateb i anghenion a cheisiadau

**Gofynion Ychwanegol**

* Bod ag ymrwymiad i wella ansawdd yn barhaus.
* Y gallu i siarad Cymraeg, neu barodrwydd i ddysgu.

**Cyffredinol**

* Cymryd rhan weithredol yn y broses arfarnu.
* Cydymffurfio â'r holl reoliadau Iechyd a Diogelwch perthnasol a chynorthwyo'r Coleg i weithredu ei Bolisi Iechyd a Diogelwch ei hun.
* Hyrwyddo Polisi Cydraddoldeb ac Amrywiaeth y Coleg yn rhagweithiol, a chydymffurfio ag o.
* Hyrwyddo Arferion a Pholisi Diogelu’r Coleg yn rhagweithiol, a chydymffurfio â nhw.
* Cefnogi polisïau cynaliadwyedd y Coleg, a chydnabod y cyfrifoldeb a rennir o gwblhau dyletswyddau yn effeithlon o ran adnoddau.
* Cymryd rhan yn y broses gofrestru.
* Ymgymryd ag unrhyw ddyletswyddau perthnasol eraill fel y manylwyd gan ein rheolwr llinell sy’n gymesur â lefel y swydd hon.

**Bydd pob Swydd Ddisgrifiad yn cael ei adolygu;**

**1. O fewn chwe mis o benodi**

**2. Ar ôl hynny, yn flynyddol**

**3. O ganlyniad i anghenion datblygu personol / staff cytunedig**

**4. O ganlyniad i ofynion tîm/gweithredol neu newidiadau i strategaeth.**